ᱥᱤᱣᱟᱱ ᱦᱚᱱᱚᱛ

ᱥᱤᱣᱟᱱ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱥᱤᱣᱟᱱ ᱠᱟᱱᱟ ᱾"Bihar Tourism: Retrospect and Prospect," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810 ᱥᱤᱣᱟᱱ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱱᱟᱜ ᱡᱚᱛᱚ ᱛᱮ ᱓᱘ ᱜᱚᱴᱟᱝ ᱦᱚᱱᱚᱛ ᱠᱚ ᱵᱷᱤᱛᱨᱤ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾

ᱥᱤᱣᱟᱱ ᱦᱚᱱᱚᱛ ᱫᱚ ᱑᱙᱗᱒ ᱥᱟᱞ ᱠᱷᱚᱱ ᱥᱟᱨᱚᱱ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱢᱟᱬᱟᱝ ᱫᱚ ᱱᱚᱣᱟ ᱦᱚᱱᱚᱛ ᱫᱚ ᱨᱟᱡᱟ ᱚᱞᱤ ᱵᱩᱠᱥ ᱠᱷᱟᱱ ᱟᱜ ᱧᱩᱛᱩᱢ ᱛᱮ ᱚᱞᱤᱜᱚᱰ ᱥᱤᱣᱟᱱ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱥᱤᱣᱟᱱ ᱥᱟᱶ ᱫᱚ ᱱᱟᱜᱟᱢᱮᱛ ᱟᱨ ᱫᱷᱚᱨᱚᱢᱮᱛ ᱨᱮᱱᱟᱜ ᱞᱟᱹᱱᱟᱹᱠᱛᱤ ᱦᱚᱸ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾ ᱥᱤᱣᱟᱱ ᱠᱷᱚᱱ ᱯᱟᱨᱞᱤᱭᱟᱢᱮᱴ ᱥᱚᱦᱮᱛ ᱫᱚ ᱠᱚᱵᱤᱛᱟ ᱥᱤᱝ ᱠᱟᱱᱟᱭ ᱾  .

 ᱚᱛᱱᱚ 
ᱱᱚᱣᱟ ᱦᱚᱱᱚᱛ ᱫᱚ ᱒,᱒᱑᱙ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ (857 sq mi) ᱮᱨᱤᱭᱟ ᱨᱮ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ 

 ᱱᱟᱜᱟᱢ 
ᱦᱚᱱᱚᱛ ᱨᱮᱱᱟᱜ ᱯᱩᱪᱷᱤᱢ ᱱᱟᱠᱷᱟ ᱨᱮ ᱢᱮᱱᱟᱜ ᱥᱤᱣᱟᱱ ᱦᱚᱱᱚᱛ ᱫᱚ ᱢᱩᱬᱩᱛ ᱨᱩᱯ ᱛᱮ ᱥᱟᱨᱚᱱ ᱦᱚᱱᱚᱛ ᱨᱮᱱᱟᱜ ᱥᱚᱵᱽᱼᱰᱤᱵᱤᱡᱚᱱ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱯᱟᱹᱦᱤᱞ ᱚᱠᱛᱚ ᱨᱮ ᱠᱚᱥᱚᱞ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱵᱮᱱᱟᱣ ᱮᱱᱟ ᱾  ᱥᱤᱣᱟᱱ ᱫᱚ ᱯᱩᱨᱟᱹ ᱞᱮᱠᱟᱛᱮ ᱢᱤᱫ ᱩᱛᱱᱟᱹᱣ ᱟᱱ ᱦᱚᱱᱚᱛ ᱵᱮᱱᱟᱣ ᱮᱱᱟ ᱛᱤᱱ ᱡᱚᱦᱚᱜ ᱚᱱᱟ ᱫᱚ ᱑᱙᱗᱖ ᱥᱟᱞ ᱨᱮ ᱥᱟᱨᱚᱱ ᱠᱷᱚᱱ ᱵᱷᱮᱜᱟᱨ ᱦᱩᱭ ᱮᱱᱟ ᱾  ᱥᱤᱣᱟᱱ ᱨᱮᱱᱟᱜ ᱢᱮᱱᱮᱛ ᱫᱚ 'ᱥᱤᱢᱟᱹ', ᱢᱟᱬᱟᱝ ᱫᱚ ᱱᱚᱣᱟ ᱦᱚᱱᱚᱛ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱢᱚᱦᱟᱨᱟᱡᱽᱜᱚᱸᱡᱽ, ᱡᱟᱦᱟᱸ ᱫᱚ ᱥᱤᱣᱟᱱ ᱦᱚᱱᱚᱛ ᱨᱮᱭᱟᱜ ᱟᱨ ᱢᱤᱫ ᱥᱚᱵᱽᱼᱰᱤᱵᱤᱡᱚᱱ ᱠᱟᱱᱟ, ᱚᱸᱰᱮᱱᱤᱡ ᱢᱚᱦᱟᱨᱟᱡᱟ ᱟᱜ ᱢᱟᱹᱪᱤ ᱠᱷᱚᱱ ᱱᱚᱣᱟ ᱧᱩᱛᱩᱢ ᱫᱚ ᱧᱟᱢ ᱜᱟᱱᱚᱜᱼᱟ ᱾ ᱦᱟᱹᱞᱤ ᱜᱮ ᱵᱷᱚᱨᱵᱮᱱᱤᱭᱟᱹ ᱟᱹᱛᱩ ᱨᱮᱭᱟᱜ ᱢᱤᱜ ᱫᱟᱨᱮ ᱞᱟᱛᱟᱨ ᱠᱷᱚᱱ ᱞᱟ ᱛᱩᱫ ᱟᱠᱟᱱ ᱵᱷᱚᱜᱚᱵᱟᱱ ᱵᱤᱥᱱᱩᱣᱟᱜ ᱢᱤᱫ ᱢᱩᱨᱛᱤ ᱠᱷᱚᱱ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱫᱚ ᱵᱷᱚᱜᱚᱵᱟᱱ ᱵᱤᱥᱱᱩ ᱨᱤᱱ ᱯᱟᱸᱡᱟᱣᱤᱭᱟᱹ ᱫᱚ ᱟᱹᱰᱤ ᱠᱚ ᱥᱟᱸᱜᱮ ᱜᱮᱭᱟ ᱾ ᱱᱚᱣᱟ ᱫᱚ ᱱᱤᱛᱚᱜ ᱭᱟᱫᱚᱵᱽ ᱟᱨ ᱨᱟᱫᱽᱯᱩᱛ ᱠᱚᱣᱟᱜ ᱚᱫᱷᱤᱠᱟᱨ ᱨᱮ ᱢᱮᱱᱟᱜᱼᱟ ᱾ 

᱘ ᱟᱱᱟᱜ ᱥᱟᱥᱟᱞ ᱨᱮᱫᱚ ᱥᱤᱣᱟᱱ ᱦᱚᱱᱚᱛ ᱫᱚ ᱵᱚᱱᱟᱨᱚᱥ ᱨᱟᱡᱽᱡᱚ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱑᱓ ᱟᱱᱟᱜ ᱥᱟᱥᱟᱞ ᱨᱮ ᱱᱚᱰᱮ ᱫᱚ ᱢᱩᱥᱚᱞᱢᱟᱱ ᱠᱚ ᱦᱮᱡ ᱮᱱᱟ ᱾ ᱑᱕ ᱟᱱᱟᱜ ᱥᱟᱥᱟᱞ ᱨᱮ ᱥᱚᱨᱠᱟᱨ ᱞᱳᱫᱷᱤ ᱫᱚ ᱟᱡᱟᱜ ᱨᱟᱡᱽᱡᱚ ᱥᱟᱶ ᱮ ᱢᱮᱥᱟ ᱠᱟᱫᱼᱟ ᱾ ᱵᱟᱵᱚᱨ ᱫᱚ ᱟᱡᱟᱜ ᱨᱩᱣᱟᱹᱲ ᱚᱠᱛᱚ ᱨᱮ ᱥᱤᱥᱣᱟᱱ ᱥᱩᱨ ᱨᱮ ᱜᱷᱟᱜᱽᱨᱟ ᱱᱟᱹᱭ ᱮ ᱯᱟᱨᱚᱢ ᱠᱮᱫᱼᱟ ᱾ ᱑᱗ ᱟᱱᱟᱜ ᱥᱟᱭᱥᱟᱞ ᱨᱮᱱᱟᱜ ᱢᱩᱪᱟᱹᱫ ᱛᱮᱫᱚ ᱤᱸᱜᱽᱨᱮᱡᱤ ᱛᱟᱭᱚᱢ ᱤᱨᱟᱹᱱᱤ ᱯᱩᱭᱞᱩ ᱠᱚ ᱥᱮᱴᱮᱨ ᱮᱱᱟ ᱾ ᱑᱗᱖᱕ ᱥᱟᱞᱮᱨᱮ ᱵᱚᱠᱥᱚᱨ ᱨᱮᱱᱟᱜ ᱞᱟᱹᱰᱷᱟᱹᱭ ᱛᱟᱭᱚᱢ ᱱᱚᱣᱟ ᱫᱚ ᱵᱮᱸᱜᱚᱞ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱵᱮᱱᱟᱣ ᱮᱱᱟ ᱾ ᱥᱤᱣᱟᱱ ᱫᱚ ᱑᱘᱕᱗ ᱨᱮᱱᱟᱜ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱢᱤᱫ ᱟᱹᱰᱤ ᱞᱟᱹᱠᱛᱤ ᱟᱱᱟᱜ ᱯᱟᱴ ᱮ ᱛᱚᱨᱟᱣ ᱟᱠᱟᱫᱼᱟ ᱾ ᱥᱤᱣᱟᱱ ᱨᱤᱱᱤᱡ ᱢᱩᱪᱟᱹᱫ ᱥᱟᱥᱚᱱᱤᱭᱟᱹ ᱫᱚ ᱨᱟᱡᱟ ᱤᱥᱢᱟᱭᱤᱞ ᱚᱞᱤ ᱠᱷᱟᱱ ᱮ ᱛᱟᱦᱮᱸ ᱠᱟᱱᱟ ᱾ ᱥᱟᱞ ᱑᱙᱒᱐ ᱨᱮ ᱚᱥᱚᱦᱚᱡᱚᱜᱽ ᱟᱱᱫᱚᱞᱚᱱ ᱨᱮᱱᱟᱜ ᱚᱨᱡᱚ ᱞᱮᱠᱟᱛᱮ ᱥᱤᱣᱟᱱ ᱨᱮᱱᱤᱡ ᱢᱟᱱᱚᱛᱟᱱ ᱨᱟᱡᱽ ᱠᱤᱥᱚᱨ ᱯᱨᱚᱥᱟᱫᱽ ᱦᱚᱛᱮᱛᱮ ᱵᱤᱦᱟᱨ ᱨᱮ ᱫᱷᱚᱨᱚᱢ ᱵᱤᱨᱚᱫᱷ ᱦᱩᱞᱥᱟᱹᱭ ᱮᱛᱚᱦᱚᱵ ᱮᱱᱟ ᱾

 ᱦᱚᱲ ᱮᱞᱮᱞ 

᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱣᱟᱱ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱓,᱓᱓᱐,᱔᱖᱔ ᱢᱮᱱᱟ ᱠᱚᱣᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱑᱐᱑ ᱟᱱᱟᱜ ᱴᱷᱟᱶ ᱮ ᱮᱢᱟᱦᱟᱭᱟ (ᱡᱚᱛᱚ ᱛᱮ ᱖᱔᱐ ᱠᱷᱚᱱ) ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱯᱤᱪᱷᱟᱹ ᱑,᱔᱙᱕ ᱥᱟᱸᱜᱮ ᱦᱚᱲ ᱮᱞᱮᱞ ᱵᱚᱥᱠᱚᱫᱤᱭᱟᱹ ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱥᱤᱣᱟᱱ ᱦᱚᱱᱚᱛ ᱨᱤᱱ ᱦᱚᱲ ᱠᱚ ᱢᱩᱫᱽᱨᱮ ᱙᱕.᱕᱖% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ, ᱟᱨ ᱔.᱓᱐% ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱩᱨᱫᱩ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ ᱾ 2011 Census of India, Population By Mother Tongue

ᱥᱟᱹᱠᱷᱭᱟᱹᱛ